AJAKOHAST OTSE TAEVAST
Tere tulemast vaatama saadet "Ajakohast otse taevast".
Neid saateid on olnud eetris juba üle 500
ja meil on hea meel, et oled meie vaataja.
Me õpetame oma saadetes Jumala Sõna või ka palvetame koos.
Samas on meil teisigi saateid, kus samuti palvetame ja laulame.
Kuid nüüd oleme katsetamas midagi uut ja Pia räägib sellest kohe.
Juhul, kui sul on mingeid küsimusi, siis saada need meile
ja me püüame siis saate raames neile võimaluse korral vastata.
Oleme juba saanud mõningaid küsimusi ja see on väga tore.
Tõsi küll, teatud küsimused saavad juba vastatud
nende teemade kaudu, mida saadetes käsitleme.
Ja ehk seegi aitab luua tervikpilti kogu Jumala Sõnast.
Ühiste jõududega saame hakkama!
Jeesus ütles, et üks külvab ja teine lõikab.
Meie puhul võib öelda,
et üks jutlustab ja teine varustab jutlustajat.
Iganädalaste saadete tegemine nõuab oma kulu.
Seetõttu on teil võimalik toetada TV7 tööd annetusega.
Swedbank 221048388411 SEB 10220109461019
Jumal õnnistagu sind sinu abi ja toe eest!
Siinkohal tahaksin lugeda esimese küsimuse, mille oleme saanud.
"Kas peaksime hakkama valmistuma võimalikuks rünnakuks Venemaa poolt?
Ja kui, siis kuidas?
Kas peaks hakkama kolima, või jääma surmasuhu?"
Taoline küsimus tundub mulle üsna vanana,
kuna selliseid küsimusi esitati juba 70-ndatel aastatel,
kui käisid jutud, et Venemaa saab vallutama kogu Põhjala.
Ja eks 90-ndatelgi räägiti uudistes,
kuidas Vene sõjavägi liikus Soome idapiiri lähistel.
Nii et see tekitas mingil määral hirmu.
Samas käis meil koguduses üks mees, kes ütles midagi väga tarka:
"Senikaua, kuni teie kogudus jätkab samal moel ja palvetades ..."
Ta oli pisut üllatunud meie innukast palveelust ja pühendumisest.
"Siis seni, kuni te seda kõike teete,
pole venelastel ka võimu tulla üle te piiri."
Usun, et meil Jumala rahvana on oluline mõista,
et meil on palju enam meelevalda kui arvame endil olevat.
Siinkohal pean silmas palvetavaid ja Sõna kuulutavaid usklikke,
kes usuvad, et Jumal on oma Sõnaga seotud.
Ehk siis kui Ta on öelnud,
et kus kaks või kolm ühel meelel mingi asja pärast maa peal paluvad,
siis nad ka saavad selle.
Jumal tahab ka, et me õnnistaks linnu, kus me elame
ja paluks oma maa pärast, kus elame.
Ja siis Ta kuuleb taevast ja tervendab me maa.
Jumal ise on ju valmistanud riikide piirid.
Eks aegajalt inimene läheb ja muuda neid siin-seal veidi,
kuid ometigi on Jumal need ise loonud.
Ja seetõttu tänu Jumalale ka Soome piiride eest,
mistõttu me võime kuulutada, et see maa kuulub meile!
Samas on meil vastutus selle ees, kuidas me oma maad hoiame.
Ja seda nii poliitilises kui ka vaimses mõttes.
Usun, et kui Jumal näeb meie pühendumist ja Tema palge otsimist
ning parima otsimist oma rahva heaks, siis Ta tahab ka olla olemas me jaoks.
Ehk siis kui küsimus kõlas, et kas kolida või jääda surmasuhu,
siis ma vastaks järgnevalt:
Vaene Soome, kui me siit kõik ära koliks!
Usun, et Soome vajab meid, mistõttu jäägem palvetama siia
ja otsima Jumala parimat, olles õnnistuseks.
Ja kuigi ma ei usu, et järgnev üldse praegu teema oleks,
siis aeg-ajalt juhtub ikka nii, et üks maa vallutab teise.
Kuna aga me oleme kristlased,
siis me oleme ikka palves - nii enne kui peale seda.
Me trööstime ja aitame inimesi nii enne kui ka pärast.
Rääkides Venemaast, siis 70-ndatel olid neil väga rasked ajad.
See oli kommunismi aeg, kus paljudki kristlased kannatasid
ja me kuulsime neist põranda-alustest kogudustest.
Samas olid nad nii pühendunud Jumalale ja otsisid Tema palet.
Seetõttu usun, et vaatamata nende raskustele ja kannatustele,
Jumal nägi neid ja kuulis nende palveid
ja aastaid hiljem on ju olukord täiesti erinev!
Väga hea! Aitäh! Kuid siinkohal järgmine küsimus:
"Millistes küsimustes pole Soome kristlased
saanud piisavalt õiget õpetust,
mida mujal maailmas mõistetakse ja kogetakse selgemini?"
No eks me ole saanud paljust heast osa siin Soomeski.
Meil on olnud palju häid Jumala Sõna kuulutajaid ja õpetajaid.
Kuid samas on teatud valdkondi, millest võiks muidugi rääkida.
1980-ndatel ja 1990-ndatel liikus õpetuste laine mujal maailmas.
Ameerikas näiteks, aga ka Rootsis, Norras ja mujalgi.
Jumal otsekui tõstis üles õpetuse tähtsuse,
aidates meil näha, kui palju head on meile antud Jumalas
ja mida kätkeb endas usk Jeesusesse Kristusesse.
Kuidas me ühes Temaga võime teha suuri asju!
Nii et see oli kui üks ime, et kommunismi müürid langesid
ja Jumala Sõna pääses sisse ning muutis kogu Venemaa.
See poleks ehk olnud võimalik, kui Jumal poleks esmalt tulnud
ja andnud arusaamist ja julgust sellisteks tegudeks.
Sellest on nüüd küll palju aega möödas, kui viimati Norras käisime,
aga oli aeg, kus käisime seal päris tihti.
Ja 70-ndate lõpupoole me märkasime, et norrakad olid väga helded.
Kindlasti mitte vaid sellepärast, et Norra on rikas nafta poolest.
Norrakad igatahes olid rahaliste annetuste poolest helded.
Mida ei saa sugugi väita soomlaste ega rootslastegi kohta.
Ja me mõtlesime, millest see on tingitud?
Kuid usun, et see lähtus just sellest õpetusest, mis oli tulnud
ja mis õpetas külvi ja lõikuse seadusest.
Sellest, kuidas anda vaestele või maksta kümnist
ja kuidas Jumal kõige selle eest meile tasub.
Nii et üks õpetus oli hakanud mõjutama neid
ja nad olid muutunud rahaasjades heldekäelisemaks.
Seetõttu usun, et me vajame enam usuga täidetud õpetust.
Ja me vajame seda igas eluvaldkonnas.
Palveelus ja Jumala tõotuste uskumises.
Nii et palugem enam Jumala Sõna õpetajaid me maale.
Sest meil on küll jutlustajaid ja teisi jumalariigi töölisi,
kuid me vajame ka õpetust.
Kuid kas samas pole jälle nii, et teatud teistes valdkondades
me oleme saanud enam õpetust kui mõned teised maad?
Kui mõelda näiteks misjonitöö peale, mis on meil ju väga tugev.
Seda muidugi! Seepärast ma ka ütlesin, et meil on olnud palju head.
Lausa mitmeid ärkamisliikumisi,
mis on olnud vägagi evangeliseerimise kesksed.
Ja see on hea ning igati vajalik.
Samas on siis see õpetuse osa jäänudki ehk veidi tahaplaanile.
Mäletan, kuidas me kord 80-ndate lõpus käisime Vaasa kandis väikeses kohas,
kus oli käputäis usklikke,
kes ütlemata innukalt ja pühendunult otsisid Jumalat ja palvetasid
ja hoidsid ühesõnaga oma lambid põlemas.
Seal oli ka üks 70-ndates naine, kes meie õpetust kuuldes ütles:
"Mõtle, kui me oleks kuulnud seda siis, kui alles noored olime!"
Ehk ta mõistis, et sellest oleks olnud palju abi.
Ta oli veidi nagu masendunud ja mõistis, et selles õpetuses
peitus väeallikas, mida ta varem polnud kogenud.
Ja siis selline küsimus:
"Kas võidmise ja kõige muu sarnase saamiseks
peaks käima mitme erineva inimese juures?
Ja kas Püha Vaim ongi kättesaadav vaid mõne kindla jumalasulase kaudu?"
Tahaks esmalt öelda,
et võidmine ei tule mitte inimeste vaid Jumala käest.
Võidmine ehk Püha Vaimu ligiolu on kui üks vägi me sees,
või ka kui elava vee jõed, millest Jeesus rääkis,
viidates sellega Pühale Vaimule.
Matteuse evangeeliumi 25.ptk on juttu 10-st neitsist,
kellest 5 olid targad ja 5 rumalad.
Kõik nad olid suikunud ööunne, kui korraga kõlas hüüd:
"Peigmees tuleb!"
Ja korraga rumalad neitsid märkasid, et neil polnud piisavalt lambiõli,
mistõttu nende lambid olid kustumas.
Seega nad palusid tarkadelt neitsitelt,
kes olid hoolitsenud piisava õlivaru eest,
et nood annaks ka neile õli, et nende lambid ei kustuks.
Kuid targad vastasid, et ei saa seda teha,
kuna varusid pole piisavalt kõigi kümne jaoks.
Mispeale nad soovitasid rumalatel minna kaupmehe juurde ja osta õli.
Igaüks saab aru, et kui ta läheb midagi ostma -
olgu siis kütust või lambiõli, siis see läheb midagi maksma.
Ja me maksame nö.oma eludega. Me oleme teinud tööd ja näinud vaeva,
nii et tankides kütust, me tangime paaki otsekui osa oma elust.
Nii et ostmine läheb midagi maksma.
Selles loos ei jõudnud need rumalad neitsid enam midagi osta.
Kuid usun, et kui me pöördume Jumala poole,
siis Tema õli või võidmist on võimalik saada erineval moel.
See kõige olulisem viis on otsida Jumalat ja Tema ligiolu.
Aga ka Jumala Sõna ja õpetus sellest on kui õliks me lampidele.
Nii et me ei ela oma elusid vaid kui ehku peale,
et kui mingi olukord vajab lahendamist, siis otsime ehku peale,
mida Jumalal on me olukorra kohta öelda.
Ei! Jumala Sõna peab saama meiega üheks ja siinkohal kordan taas,
et Jumala Sõnas peitub elujõud!
Samas on ka äärmiselt oluline, kellega me koos aega veedame.
Üks vanasõna ütleb, et:
"Ütle, kes on su sõbrad ja ma ütlen, kes oled sa ise!"
Ehk peame hoidma eemale inimestest, kes mõjuvad meile halvasti.
Kui märkame, et oleme muutumas selle maailma sarnaseks,
vahetades head kombed halbade vastu,
siis sellisest seltskonnast tuleb eemale hoida!
Kui miski hakkab meid negatiivselt mõjutama,
selle asemel, et meie positiivne mõju esile tuleks,
on parem on eemale tõmbuda ja pidada distantsi.
Mulle meeldib ka öelda, et püüa leida nende seltskonda,
kes vähemalt sinu meelest palvetavad paremini kui sina.
Hoia nende ligi, kes tunduvad elavat pühamat ja paremat elu,
sest see esitab sulle väljakutse muuta ka oma eluviisi.
See on mingil määral nakkav.
Me ju teame, et nii maailma vaimsus kui ka jumalakartlikkus on nakkavad.
Nii et kui sa viibid õiges seltskonnas;
inimeste seas, kes on enam võitud kui sa ise,
siis lase nende võidmisel kanduda üle ka iseendale.
Samas ei käi need asjad ka niisama lihtsalt.
Sa pead eelkõige omama isiklikku suhet Jeesusega.
Sa pead lugema Jumala Sõna ja tundma seda.
Lisaks sellele veel õiged isiklikud suhted.
Siinkohal väike nõuanne sulle.
Kui teie kogudusse tuleb Jumala võidmisest kantud sulaseid,
siis püüa neid teenida.
Et kui su pastor küsib, et kes saaks me külalisi majutada,
neile transporti pakkuda või neid lõunale viia,
siis tõsta aga julgelt käsi ja ütle: "Mina saan!"
Sest kui sa pigem hädaldad, et:
"No ma tahaks küll aidata, aga mul on nii palju muid tegemisi.
Vaja minna kossu mängima ja siis sisseoste tegema.
Ja siis veel vaja kassi hoida ja...
Ma nii väga tahaks aidata, aga no lihtsalt ei saa!"
Tead, mis? Kui sul on selline suhtumine,
siis sa võid kergesti jääda ilma paljust heast.
Kui sa aga muudad oma harjumusi ja asjade käiku ning päevakava,
märkides näiteks kalendrisse, et pühapäeva hommikul k.10.00 on kirik,
siis las see nii ka jääda!
Sest tavaliselt on nii, et ikka keegi helistab ja tahab midagi
ja seda tihti just pühapäeva hommikul.
Siis sa saad öelda: "Oota, ma vaatan järgi, kas ma olen vaba!"
Ja kuigi sa tead juba nagunii, mis seis on,
saad sa öelda, et oled juba hõivatud ja pakkuda välja mõne muu aja.
See on see viis, kuidas sa saad hakata ostma endale
seda võidmist, millest jutt käib.
Ja see on midagi nii ehedat, et koged seda lausa füüsiliselt.
Inglise keeles on Jumala ligiolu jaoks kaks sõna: anointing
ehk võidmine ja unction e võie-ligiolu, mis tuleb minuga kaasa poole!
Kuid siia sobib kohe järgi selline küsimus:
"Milleks üldse võidmist tarvis on?"
Võidmist ei saa kunagi eraldada Pühast Vaimust,
sest Temast lähtub kogu võidmise vägi.
Jeesus ise ütles, et kui Püha Vaim tuleb me peale, siis me saame väe.
Jeesus teab, et ma olen kõigest inimene ega tule toime omaenese jõus.
Või noh - see on palju raskem nii.
Seetõttu, kui ma sünnin uuesti Jumala Sõna ja Püha Vaimu läbi,
siis ma ka igatsen, et Jumal ristiks mind Püha Vaimu ja tulega.
Samuti tahab Ta anda mulle palvekeeled, armuannid jne,
et ma võiks liikuda edasi selles võidmises ja see tuleks üha enam esile.
Me vajame esmalt seda võidmist omaeneste eludesse.
Kuid selleks, et teenida Jumalat ja seeläbi ka inimesi,
vajame me ka Tema tarkust, väge, abi ja kõike muud sarnast.
Me vajame Püha Vaimu ligiolu ka oma palveellu.
Oled sa kunagi mõelnud selle peale,
et me peame paluma nii vaimus kui ka mõistusega?
Just nimelt algul vaimus ja siis mõistusega.
Usun, et kui mu vaim on ühenduses Jumala Vaimuga,
siis mul on palju kergem jõuda Jumalani
ja samas ka Temal palju kergem jõuda minuni.
Oled sa märganud, et kui sa palud keeltes,
võib sul tekkida mõtteid, mida sul varem polnud?
Ja korraga sa hakkad mõtlema teatud inimeste või olukordade peale
ning mõtled, et miks ma küll kõigele sellele mõtlen ja sellest palun?
Aga seetõttu, et Püha Vaim aitas sind.
Sa olid vaimus Tema ees
ja korraga oled võmeline paluma innukalt paljude asjade pärast.
Me saame edaspidi rääkima rohkem Pühast Vaimust ja Tema andidest,
kuid otsi Teda ja võta vastu kõik see, mis Tal sulle anda on.
Kuid pea meeles seda:
oled ühenduses Jumalaga; loe Tema Sõna
ja samas hoia nende ligi, kes kannavad endas Jumalat
ja midagi sellist, mida sa igatsed ja vajad.
Ja vahel sa võid neis näha isegi kui Moosese auhiilgust,
mis kiirgas ta palgeilt peale seda, kui ta oli kohtunud Jumalaga.
Nii ka inimene, kes on täis Püha Vaimu,
kannab endas midagi, milles sa näed võidmist.
Kuid nüüd on aeg paluda ja ma tahan eriliselt paluda sellepärast,
et Püha Vaimu võidmine võiks võimsamalt tulla su üle.
Kuid esmalt tahame paluda päästepalve, et aidata sind,
kes sa tahad kogeda pääste kindlust ja kutsuda Jeesuse oma ellu.
Nii et me tahame paluda palve, mille kordamise kaudu
võid kuulutada Jeesuse oma Issandaks.
Jeesus Kristus,
ma tulen su ette
ja annan oma elu Sulle.
Mu süda on avatud,
usk on tulnud
ja ma kuulutan,
et Sina Jeesus
oled minu Issand.
Andesta kõik minu patud.
Puhasta mind.
Lase mul sündida uuesti.
Jeesus ma armastan Sind
ja Sina armastad mind.
Sellest hetkest alates
Sina oled minu
ja mina olen Sinu.
Jeesusel nimel.
Issand, ma tahan paluda ka kõigi nende pärast,
kes avatud südametega igatsevad saada osa
ja tunda Püha Vaimu võidmist.
Olla Su lähedal ja kogeda Sinu ligiolu.
Püha Vaim, õnnista neid.
Kui keegi vaatajatest ei räägi veel keeltes,
siis ava Sina ise tema süda ja suu, nii et ta võiks hakata keeltes rääkima
ja saada seeläbi veelgi lähemale sinu Vaimu väe tundmisele
Jeesuse nimel. Tänu Issandale!
Kohtume taas nädala pärast! Kõike head!
Tõlge: Anne-Ly Raukas